User talk:DHARM PAL ADHANA DHARM

शीलता माता बिलाली अलवर
शीतला माता मंदिर बिलाली: - यह मंदिर गाँव बिलाली तहसील नारायणपुर जिला अलवर राजस्थान में है। यह स्थान अलवर से 74 किमी जयपुर से 113 किमी बानसूर से 21 व नारायणपुर से 5 किमी की दूरी पर स्थित है। यह अरावली पर्वतमाला की 27 वीं सबसे ऊंची चोटी बिलाली पर्वत चोटी पर है जिसकी ऊंचाई समुद्र तल से 775 मीटर है । शीतला माता मंदिर  शील डुंगरी लुनियावास चाकसु जयपुर के बाद राजस्थान का दूसरा शीतला माता मंदिर यहीं पर है। लोक मान्यतानुसार यहाँ चेचक चर्म रोग आँखो सम्बन्धी रोग से पीड़ित व्यक्ति ठीक होते हैं। यहाँ चैत्र कृष्ण अष्टमी को प्रतिवर्ष मेला लगाता है ।लोग यहाँ जात जड़ुले लेकर आते हैं। शीतला माता दौराता गुर्जरों बासनीवाल कुम्हारों तथा राजौरीया सैनियों की कुल देवी है। माता को ठंन्डे पकवानों का भोग लगाया जाता है जिसे बस्योड़ा कहा जाता है।

शीतला माता बिलाली का इतिहास: -                   जनश्रुति के अनुसार बिलाली गाँव में शीतला माता 12 वीं शताब्दी में प्रकट हुई । उस समय यहाँ नीमराना के चौहान वंश का राज्य था। कूल के कुंड निवासी बीला गुर्जर गोत्र दौराता व बीलाड़ कुम्हार गोत्र बासनीवाल को पशु चराने के दौरान एक दिन आकाशवाणी हुई तथा उसी के अनुसार उनहोंने मंदिर की स्थापना की।साथ ही बिलाली नाम से गाँव की नींव रखी। कुछ लोगों के अनुसार प्रारंभ में माता पीर सन्ज्यनाथ की तपोस्थली कूल के कुंड में प्रकट हुई। तथा बाद में निज स्थान पर स्थापित की गई । शुरुआत में माता का मंदिर कच्चा था। वर्तमान में मंदिर के पुजारी बासनीवाल कुम्हार व राजोरिया सैनी हैं।

बिलाली माता का मंदिर विशाल व आधुनिकता लिये हुये है । मंदिर के पास में ही अनेक धर्मशालाएं बनी हैं ।जहाँ रुकने ठहरने की समुचित व्यवस्था है।

लेख साभार:- धर्मपाल अधाना धर्म निवासी पुठाला ग्राम पोस्ट दांतिल तहसील पावटा जयपुर DHARM PAL ADHANA DHARM (talk) 15:47, 23 March 2022 (UTC)